ai4bharat/Pralekha huggingface dataset:
ഫിഷറീസ്, ആനിമൽ ഹസ്ബൻഡറി & ഡയറി മന്ത്രാലയം
ലോക ക്ഷീര ദിനം ആചരിച്ചു; ക്ഷീരമേഖലയിൽ ദേശീയ പുസ്ക്കാരങ്ങൾക്ക് തുടക്കമിട്ടു
ന്യൂഡൽഹി, ജൂൺ 01, 2021
ലോക ക്ഷീര ദിനത്തോടനുബന്ധിച്ച് സംഘടിപ്പിച്ച വെർച്വൽ പരിപാടിയിൽ കേന്ദ്ര മത്സ്യബന്ധന, മൃഗസംരക്ഷണ, ക്ഷീര വികസന മന്ത്രി ശ്രീ ഗിരാജ് സിംഗ് അധ്യക്ഷത വഹിച്ചു.
ഗോപാൽ രത്ന പുസ്ക്കാരം എന്ന പേരിൽ കന്നുകാലി-ക്ഷീര മേഖലയ്ക്കുള്ള ദേശീയ പുസ്ക്കാരത്തിന് തുടക്കം കുറിച്ചതായി മന്ത്രി പ്രഖ്യാപിച്ചു. മൂന്ന് വിഭാഗങ്ങളിലായാണ് പുസ്ക്കാരങ്ങൾ - i) മികച്ച ക്ഷീര കർഷകൻ, ii) കൃത്രിമബീജസങ്കലന രംഗത്തെ വിദഗ്ധൻ , iii) മികച്ച ക്ഷീരോത്പാദക സഹകരണ സംഘം/ക്ഷീരോത്പാദക കമ്പനി/കർഷക ഉത്പാദക സംഘം , എന്നിങ്ങനെ തിരിച്ചാണ് പുസ്ക്കാരങ്ങൾ നൽകുക. നിശ്ചിത ഗ്യതയുള്ളവർക്ക് ഓൺലൈനായി പുസ്ക്കാരങ്ങൾക്ക് അപേക്ഷിക്കാമെന്നും അവാർഡിനുള്ള പോർട്ടൽ 2021 ജൂലൈ 15 മുതൽ തുറന്നു നൽകുമെന്നും അദ്ദേഹം പറഞ്ഞു. പുരസ്ക്കാര വിജയികളെ 2021 ഒക്ടോബർ 31 ന് പ്രഖ്യാപിക്കും.
ഇ-ഗോപാല  ആപ്പ് ഉമംഗ് പ്ലാറ്റ്ഫോമുമായി സംയോജിപ്പിക്കുന്നതായും അദ്ദേഹം പ്രഖ്യാപിച്ചു. അത് വഴി ഉമംഗ് പ്ലാറ്റ്ഫോമിലെ 3.1 കോടി ഉപയോക്താക്കൾക്ക് ആപ്പിലേക്ക് പ്രവേശനം ലഭിക്കും. ഇ-ഗോപാല ആപ്ലിക്കേഷൻ , മികച്ചയിനം കന്നുകാലികളുടെ സമഗ്രമായ ഒരു വിപണിയും കർഷകരുടെ ഉപയോഗത്തിനുള്ള ഒരു വിവര പോർട്ടലുമാണ്.
ക്ഷീരോത്പാദക രംഗത്ത് ഇന്ത്യ ആഗോളതലത്തിൽ മുന്നേറുന്നതായും, 2019-20 കാലയളവിൽ 198.4 ദശലക്ഷം ടൺ പാൽ ഉത്പാദിപ്പിച്ചതായും ചടങ്ങിൽ സംസാരിച്ച മന്ത്രി വ്യക്തമാക്കി. പാൽ ഉത്പാദനത്തിന്റെ ശരാശരി വാർഷിക വളർച്ചാ നിരക്ക് കഴിഞ്ഞ 6 വർഷമായി 6.3 ശതമാനമാണ്. അതേസമയം ആഗോള ക്ഷീരോത്പാദനം പ്രതിവർഷം 1.5 ശതമാനം എന്ന തോതിലാണ് വളരുന്നത്. പാലിന്റെ ആളോഹരി ലഭ്യത 2013-14 ലെ പ്രതിദിനം 307 ഗ്രാമിൽ എന്നതിൽ നിന്ന് 2019-2020ൽ പ്രതിദിനം 406 ഗ്രാം ആയി ഉയർന്നു. രാജ്യത്തെ ക്ഷീരമേഖല എട്ട് കോടി ക്ഷീരകർഷകർക്ക് ഉപജീവനം ഒരുക്കുന്നതായും അദ്ദേഹം പറഞ്ഞു.
മത്സ്യബന്ധന, മൃഗസംരക്ഷണ, ക്ഷീര വികസന സഹമന്ത്രി ഡോ. സഞ്ജീവ് കുമാർ ബല്യാൻ, ശ്രീ പ്രതാപ് ചന്ദ്ര സാരംഗി തുടങ്ങിയവരും വിർച്വൽ പരിപാടിയിൽ പ്രസംഗിച്ചു. പരിപാടിയിൽ കൃഷിക്കാർ, ഡയറി ഫെഡറേഷൻ അംഗങ്ങൾ, ക്ഷീര സഹകരണ സംഘങ്ങൾ, ഗവേഷകർ, അഡ്മിനിസ്ട്രേറ്റർമാർ തുടങ്ങിയവർ പങ്കെടുത്തു.
RRTN/SKY
(Visitor Counter : 303
രാജ്യരക്ഷാ മന്ത്രാലയം
ഫ്രഞ്ച് നാവികസേന കപ്പലുകളുടെ കൊച്ചി സന്ദർശനം
ന്യൂ ഡൽഹി: മാർച്ച് 8, 2023
ഫ്രഞ്ച് നാവികസേനയുടെ കപ്പലായ 'FS Dixmude' എന്ന ആംഫീബിയസ് ഹെലികോപ്റ്റർ വാഹിനിയും 'La Fayette' ഫ്രിഗേറ്റും 2023 മാർച്ച് 06 മുതൽ 10 വരെ 'Jeanne d'Arc'-ൻറ്റെ പ്രദക്ഷിണ ദൗത്യത്തിന്റെ ഭാഗമായി കൊച്ചി സന്ദർശിക്കുന്നു. റിയർ അഡ്മിറൽ ഇമ്മാനുവൽ സ്ലാർസ് , ക്യാപ്റ്റൻ ഇമ്മാനുവൽ മൊകാർഡ്, ലെഫ്റ്റനന്റ് കമാൻഡർ ജിസ്ലെയ്ൻ ഡെലിപ്ലാങ്ക് എന്നിവർ 23 മാർച്ച് 06 ന് ദക്ഷിണ നേവൽ കമാൻഡ് ചീഫ് ഓഫ് സ്റ്റാഫ് റിയർ അഡ്മിറൽ ജെ സിങ്ങുമായി കൂടിക്കാഴ്ച നടത്തുകയും ഇരു നാവികസേനകൾ തമ്മിലുള്ള സമുദ്ര സഹകരണത്തിന്റെ വിപുലമായ വിഷയങ്ങൾ ചർച്ച ചെയ്യുകയും ചെയ്തു.
ഈ സന്ദർശന വേളയിൽ, ഫ്രഞ്ച് സംഘം ദക്ഷിണ നേവൽ കമാൻഡിന്റെ പ്രൊഫഷണൽ പരിശീലന സ്കൂളുകളും കപ്പലുകളും സന്ദർശിച്ചു. 'ക്രോസ്-ട്രെയിനിംഗ്' സന്ദർശനങ്ങൾ, കായിക മത്സരങ്ങൾ ഉൾപ്പെടെയുള്ള പ്രൊഫഷണൽ, സാമൂഹിക ഇടപെടലുകൾ എന്നിവ സന്ദർശനത്തിൽ ഉൾപ്പെടും. ഫ്രഞ്ച് സൈന്യം ഇന്ത്യൻ സൈന്യവുമായി സംയുക്ത സൈനികാഭ്യാസവും നടത്തും.
ഇന്തോ പസഫിക് മേഖലയിലെ പ്രാദേശിക സമുദ്ര സുരക്ഷയും സ്ഥിരതയും ശക്തിപ്പെടുത്തുന്നതിനുള്ള പ്രധാന ഘടകമാണ് ഇന്തോ-ഫ്രഞ്ച് നാവിക സഹകരണം. ഫ്രഞ്ച് കപ്പലുകളുടെ സന്ദർശനം ശക്തമായ ഉഭയകക്ഷി പ്രതിരോധ ബന്ധത്തിനും ഇരു രാജ്യങ്ങളും തമ്മിലുള്ള തന്ത്രപരമായ പങ്കാളിത്തത്തിനും ഗണ്യമായ സംഭാവന നൽകുന്നു.
റെയില്വേ മന്ത്രാലയം
ഇന്ത്യൻ റെയിൽവേയുടെ 1517 മെയിൽ/എക്സ്പ്രസ് ട്രെയിനുകളും 846 പാസഞ്ചർ ട്രെയിനുകളും പ്രത്യേക ട്രെയിനുകളായി ശരാശരി ദിവസേന സർവീസ് നടത്തുന്നു
ന്യൂഡൽഹി, ആഗസ്റ്റ് 06, 2021
കോവിഡ്-19 പകർച്ചവ്യാധി തടയുന്നതിനായി, ഇന്ത്യൻ റെയിൽവേ 2020 മാർച്ച് 23-ന് യാത്രക്കാരെ വഹിക്കുന്ന എല്ലാ ട്രെയിൻ സേവനങ്ങളും നിർത്തലാക്കിയിരുന്നു. നിലവിലെ സാഹചര്യം കണക്കിലെടുത്ത്, സംസ്ഥാന സർക്കാരുകളുടെ നിർദ്ദേശങ്ങളും ആശങ്കകളും പരിഗണിച്ച് പരിമിതമായ സ്റ്റോപ്പേജുകളുള്ള പ്രത്യേക ട്രെയിനുകൾ മാത്രമാണ് പ്രവർത്തിക്കുന്നത്. ആരോഗ്യ സംബന്ധമായ വിവിധ മാർഗ്ഗനിർദ്ദേശങ്ങളും പാലിക്കപ്പെടുന്നുണ്ടെന്നും ഉറപ്പ് വരുത്തുന്നു.
01.08.2021 വരെ, ഇന്ത്യൻ റെയിൽവേ, പ്രതിദിനം ശരാശരി അടിസ്ഥാനത്തിൽ, 1517 മെയിൽ/എക്സ്പ്രസ് ട്രെയിനുകളും 846 പാസഞ്ചർ ട്രെയിനുകളും ഉൾപ്പെടെ 6166 പ്രത്യേക ട്രെയിൻ സർവീസുകൾ നടത്തി.
ഇന്ത്യൻ റെയിൽവേ നിലവിലുള്ള സാഹചര്യം നിരീക്ഷിക്കുകയും അതനുസരിച്ച് ട്രെയിൻ സർവീസുകളുടെ പ്രവർത്തനം നിയന്ത്രിക്കുകയും ചെയ്യുന്നു.
ഇന്ന് രാജ്യസഭയിൽ ഒരു ചോദ്യത്തിന് മറുപടിയായി റെയിൽവേ മന്ത്രി ശ്രീ അശ്വിനി വൈഷ്ണവ് രേഖാമൂലം അറിയിച്ചതാണ് ഇക്കാര്യം.
RRTN/SKY
(Visitor Counter : 92
ആരോഗ്യ, കുടുംബക്ഷേമ മന്ത്രാലയം
ഐസിഎംആറിന്റെ ഡ്രോൺ അധിഷ്ഠിത വാക്സിൻ വിതരണ സംരംഭമായ ഐ-ഡ്രോൺ സംവിധാനത്തിന് കേന്ദ്ര ആരോഗ്യ കുടുംബക്ഷേമ മന്ത്രി ശ്രീ മൻസുഖ് മാണ്ഡവ്യ തുടക്കം കുറിച്ചു.
ന്യൂഡൽഹി , ഒക്ടോബർ 04, 2021
ആരോഗ്യമേഖലയിൽ 'അന്ത്യോദയ' എന്ന ആശയത്തോടുള്ള കേന്ദ്രസർക്കാരിന്റെ പ്രതിബദ്ധത പ്രതിഫലിപ്പിക്കുന്ന ഒരു സുപ്രധാന പരിപാടിയിൽ , രാജ്യത്തെ അവസാനത്തെ പൗരനും ആരോഗ്യ പരിരക്ഷ ലഭ്യമാക്കുക ലക്ഷ്യമിട്ട് , ഐസിഎംആറിന്റെ Drone Response and Outreach in North East  സംരംഭത്തിന് കേന്ദ്ര ആരോഗ്യ കുടുംബക്ഷേമ മന്ത്രി ശ്രീ മൻസുഖ് മാണ്ഡവ്യ തുടക്കം കുറിച്ചു. ജീവൻ രക്ഷാ വാക്സിനുകൾ എല്ലാ പൗരന്മാർക്കും എത്തുന്നുണ്ടെന്ന് ഉറപ്പുവരുത്തുന്നതിനുള്ള ഒരു സവിശേഷ വിതരണ സംവിധാനമാണിത്.
പ്രധാനമന്ത്രി ശ്രീ നരേന്ദ്ര മോദിയുടെ ദാർശനിക നേതൃത്വത്തിന് നന്ദി അറിയിച്ചുകൊണ്ട് കേന്ദ്ര ആരോഗ്യ മന്ത്രി പറഞ്ഞു, “അദ്ദേഹത്തിന്റെ നേതൃത്വത്തിൽ രാജ്യം വളരെ വേഗം പുരോഗമിക്കുകയാണ്. സാങ്കേതികവിദ്യ ജീവിതം എങ്ങനെ സുഗമമാക്കുന്നുവെന്നും സാമൂഹിക പരിവർത്തനം സാധ്യമാക്കുന്നുവെന്നും കാണിച്ചുതന്ന ചരിത്ര ദിനമാണ് ഇന്ന്. "
ഈ നൂതന നടപടിയിൽ രാജ്യത്തെ ജനങ്ങളെ അഭിനന്ദിച്ചുകൊണ്ട് ശ്രീ മൻസുഖ് മാണ്ഡവ്യ പറഞ്ഞു, ദക്ഷിണേഷ്യയിൽ ഇതാദ്യമായാണ് കോവിഡ് വാക്സിൻ എത്തിക്കാൻ "മെയ്ക്ക് ഇൻ ഇന്ത്യ" ഡ്രോൺ ഉപയോഗിക്കുന്നത്. മണിപ്പൂരിലെ ബിഷ്ണുപുർ ജില്ലാ ആശുപത്രിയിൽ നിന്ന് ലോക്തക് തടാകത്തിലെ കരംഗ് ദ്വീപിലെ പ്രാഥമികാരോഗ്യ കേന്ദ്രത്തിൽ, 15 കിലോമീറ്റർ വ്യോമദൂരം 12-15 മിനിറ്റിനുള്ളിൽ താണ്ടിയാണ് ഡ്രോൺ കോവിഡ് വാക്സിൻ എത്തിച്ചത് .ഈ സ്ഥലങ്ങൾ തമ്മിലുള്ള കരമാർഗ്ഗമുള്ള ദൂരം 26 കിലോമീറ്ററാണ്. ഇന്ന്, 10 ഗുണഭോക്താക്കൾക്ക് ആദ്യ ഡോസും 8 പേർക്ക് രണ്ടാമത്തെ ഡോസും ഈ പ്രാഥമികാരോഗ്യ കേന്ദ്രത്തിൽ നിന്നും ലഭിക്കും.
“ഭൂമിശാസ്ത്രപരമായ വൈവിധ്യങ്ങളുടെ കേന്ദ്രമാണ് ഇന്ത്യ. വിദൂര പ്രദേശങ്ങളിൽ അവശ്യവസ്തുക്കൾ എത്തിക്കാൻ ഡ്രോണുകൾ ഉപയോഗിക്കാം. പ്രധാനപ്പെട്ട ജീവൻ രക്ഷാ മരുന്നുകൾ എത്തിക്കുന്നതിനും രക്ത സാമ്പിളുകൾ ശേഖരിക്കുന്നതിനും നമുക്ക് ഡ്രോണുകൾ ഉപയോഗിക്കാം. നിർണായക സാഹചര്യങ്ങളിൽ ഈ സാങ്കേതികവിദ്യ പ്രയോജനപ്പെടുത്താം".ഇന്ത്യയിലെ പ്രയാസമേറിയതും എത്തിച്ചേരാനാകാത്തതുമായ ഭൂപ്രദേശങ്ങളിൽ വാക്സിൻ വിതരണം സുഗമമാക്കുന്ന ഈ സംരംഭത്തിന് തുടക്കം കുറിച്ചുകൊണ്ട് കേന്ദ്ര ആരോഗ്യ മന്ത്രി പറഞ്ഞു. രാജ്യത്തെ “കോവിഡ് -19 പ്രതിരോധ കുത്തിവയ്പ്പ് യജ്ഞം സകല പ്രതീക്ഷകളെയും മറികടന്ന് മുന്നേറുകയാണ്. സാധ്യമായ ഏറ്റവും ഉയർന്ന എണ്ണത്തിൽ പ്രതിരോധ കുത്തിവയ്പ്പ് നടത്താൻ ഈ സംരംഭം കൂടുതൽ സഹായകമാകുമെന്ന് ഞാൻ ശക്തമായി വിശ്വസിക്കുന്നു. ദേശീയ പദ്ധതികളിൽ ഇത്തരം ഡ്രോൺ സാങ്കേതികവിദ്യകൾ പ്രയോജനപ്പെടുത്തുന്നത് കഴിയുന്നത്ര വേഗത്തിൽ മറ്റ് വാക്സിനുകളും മെഡിക്കൽ സാമഗ്രികളും എത്തിക്കാനും സഹായകമാകും. അദ്ദേഹം കൂട്ടിച്ചേർത്തു.
സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ഫലപ്രദവും സുരക്ഷിതവുമായ വാക്സിൻ വിതരണം പുരോഗമിക്കുമ്പോഴും, ഇന്ത്യയിലെ പ്രയാസമേറിയതും എത്തിച്ചേരാനാകാത്തതുമായ ഭൂപ്രദേശങ്ങളിൽ വാക്സിൻ വിതരണം ചെയ്യുകയെന്നത് ഇപ്പോഴും ഒരു വെല്ലുവിളിയാണ്. ഈ വെല്ലുവിളികളെ മറികടന്ന് വിദൂര പ്രദേശങ്ങളിലേക്ക് ആളില്ലാ വിമാനങ്ങൾ  / ഡ്രോണുകൾ വിന്യസിക്കാൻ കഴിയും വിധമാണ് ഐ-ഡ്രോൺ രൂപകൽപ്പന ചെയ്തിരിക്കുന്നത്. ഡ്രോൺ അധിഷ്ഠിത വിതരണ പദ്ധതിക്ക് മണിപ്പൂരിലും നാഗാലാൻഡിലും കേന്ദ്രഭരണ പ്രദേശമായ ആൻഡമാൻ നിക്കോബാർ ദ്വീപിലും നിലവിൽ അനുമതി നൽകിയിട്ടുണ്ട്.
IE/SKY
(Visitor Counter : 200
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിനുള്ള ഇന്ത്യൻ സംഘത്തിന് പ്രധാനമന്ത്രി ആശംസകൾ അറിയിച്ചു
ഏഷ്യൻ ഗെയിംസിനുള്ള ഇന്ത്യൻ സംഘത്തിന് പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
“ഏഷ്യൻ ഗെയിംസ് ആരംഭിക്കുമ്പോൾ, ഇന്ത്യൻ സംഘത്തിന് ഞാൻ എന്റെ ആശംസകൾ അറിയിക്കുന്നു. ഏഷ്യൻ ഗെയിംസിൽ നമ്മുടെ എക്കാലത്തെയും വലിയ സംഘത്തെ അയക്കുമ്പോൾ സ്പോർട്സിനോടുള്ള ഇന്ത്യയുടെ അഭിനിവേശവും പ്രതിബദ്ധതയും തിളങ്ങുന്നു. നമ്മുടെ അത്ലറ്റുകൾ നന്നായി കളിക്കുകയും യഥാർത്ഥ സ്പോർട്സ് സ്പിരിറ്റ് എന്താണെന്ന് പ്രകടമാക്കുകയും ചെയ്യട്ടെ.
പ്രധാനമന്ത്രിയുടെ ഓഫീസ്
നിവാര് ചുഴലിക്കാറ്റ്; പ്രധാനമന്ത്രി തമിഴ്നാട്, പുതുച്ചേരി മുഖ്യമന്ത്രിമാരുമായി സംസാരിച്ചു
നിവാര് ചുഴലിക്കാറ്റിന്റെ പശ്ചാത്തലത്തില് സ്ഥിതിഗതികള് ചര്ച്ചചെയ്യുന്നതിന് പ്രധാനമന്ത്രി ശ്രീ. നരേന്ദ്ര മോദി തമിഴ്നാട് മുഖ്യമന്ത്രി ശ്രീ. എടപ്പാടി കെ പളനിസ്വാമി, പുതുച്ചേരി മുഖ്യമന്ത്രി ശ്രീ.വി. നാരായണസാമി എന്നിവരുമായി ചര്ച്ച നടത്തി.
"നിവാര് ചുഴലിക്കാറ്റിന്റെ പശ്ചാത്തലത്തില് സ്ഥിതിഗതികള് ചര്ച്ചചെയ്യുന്നതിന് പ്രധാനമന്ത്രി ശ്രീ. നരേന്ദ്ര മോദി തമിഴ്നാട് മുഖ്യമന്ത്രി ശ്രീ. എടപ്പാടി കെ പളനിസ്വാമി, പുതുച്ചേരി മുഖ്യമന്ത്രി ശ്രീ.വി. നാരായണസാമി എന്നിവരുമായി ചര്ച്ച നടത്തി. കേന്ദ്രത്തിന്റെ ഭാഗത്തു നിന്നും സാധ്യമായ എല്ലാ സഹായങ്ങളും ഉറപ്പുനല്കി. ചുഴലിക്കാറ്റ് ബാധിക്കുന്ന പ്രദേശങ്ങളില് ജീവിക്കുന്ന എല്ലാവരുടെയും സുരക്ഷയ്ക്കും ക്ഷേമത്തിനുമായും പ്രാര്ത്ഥിക്കുന്നു"- പ്രധാനമന്ത്രി ട്വീറ്റ് ചെയ്തു.
(
ആഭ്യന്തരകാര്യ മന്ത്രാലയം
കശ്മീരിലെ യുവജനങ്ങള് നശീകരണത്തിന് പകരം വികസനം തിരഞ്ഞെടുക്കണമെന്ന് കേന്ദ്ര ആഭ്യന്തരമന്ത്രി രാജ് നാഥ് സിംഗ്
ജമ്മു കശ്മീരിലെ യുവജനങ്ങള് നശീകരണത്തിന് പകരം വികസനം തിരഞ്ഞെടുക്കണമെന്ന് കേന്ദ്ര ആഭ്യന്തരമന്ത്രി രാജ് നാഥ് സിംഗ് ആവശ്യപ്പെട്ടു. ശ്രീനഗറിലെ ഷേര് -ഇ- കശ്മീറിലെ ഇന്ഡോര് സ്റ്റേഡിയത്തിലെ സ്പോര്ട്സ് കോണ്ക്ലേവിനെ അഭിസംബോധന ചെയ്യുകയായിരുന്നു അദ്ദേഹം. ജമ്മു കശ്മീരിലെ സ്പോര്ട്സ് അടിസ്ഥാന സൗകര്യ വികസത്തിന് 200 കോടി രൂപ അനുവദിച്ചിട്ടുണ്ടെന്ന് കേന്ദ്ര ആഭ്യന്തരമാന്ത്രി പറഞ്ഞു. ജമ്മു കാശ്മീരിന്റെ മാത്രമല്ല രാജ്യത്തിന്റെ തന്നെ ഭാവി യുവാക്കളുടെ കൈകളിലാണെന്ന് അദ്ദേഹം ചൂണ്ടിക്കാട്ടി.
രണ്ട് ദിവസത്തെ സന്ദര്ശത്തിനിടെ സുരക്ഷാ സ്ഥിതിഗതികള് അവലോകനം ചെയ്യന്നതോടൊപ്പം വിവിധ കേന്ദ്ര പദ്ധതികളുടെ സംസ്ഥാനത്തെ നടത്തിപ്പും ശ്രീ. രാജ് നാഥ് സിംഗ് വിലയിരുത്തും. ജമ്മു കാശ്മീര് ഗവര്ണര് ശ്രീ. എന്.എന്. വോറ, മുഖ്യമന്ത്രി ശ്രീമതി മെഹ്ബൂബ മുഫ്തി, ഇന്റലിജന്സ് ഉദ്യോഗസ്ഥര് എന്നിവരുമായും കേന്ദ്ര ആഭ്യന്തര മന്ത്രി കൂടിക്കാഴ്ച നടത്തും.
(ND MRD – 472
ആരോഗ്യ, കുടുംബക്ഷേമ മന്ത്രാലയം
കോവിഡ് 19 ബാധിത രാജ്യങ്ങളില് നിന്ന് ഇന്ത്യ ഇതുവരെ 948 പേരെ ഒഴിപ്പിച്ചു
കൊറോണ ഭീഷണിയുടെ പശ്ചാത്തലത്തില് വിവിധ വിദേശരാജ്യങ്ങളില് നിന്ന് ഇന്ത്യക്കാരെയും മറ്റു രാഷ്ട്രങ്ങളിലെ പൗരന്മാരെയും കേന്ദ്ര ഗവണ്മെന്റ് തിരിച്ച് നാട്ടിലെത്തിച്ചു. ഇറാനില് കുടുങ്ങിയ ഇന്ത്യക്കാരുടെ ആദ്യ സംഘത്തെ ഇന്നലെ  തിരിച്ചെത്തിച്ചു. 25 പുരുഷന്മാര്, 31 വനിതകള്, 2 കുട്ടികള് എന്നിവരടങ്ങുന്നതാണ് സംഘം. ഇവരിലാര്ക്കും ഇപ്പോള് രോഗ ലക്ഷണമില്ല.
ഇതുവരെ 948 യാത്രക്കാരെയാണ് കൊറോണ ബാധിത രാജ്യങ്ങളില് നിന്ന് ഇന്ത്യ ഒഴിപ്പിച്ചത്. ഇതില് 900 പേരും ഇന്ത്യന് പൗരന്മാരാണ്. അവശേഷിക്കുന്ന 48 പേര് മാലദ്വീപുകള്, മ്യാന്മാര്, ബംഗ്ലാദേശ്, ചൈന, യു.എസ്.എ, മഡഗാസ്കര്, ശ്രീലങ്ക, നേപ്പാള്, ദക്ഷിണാഫ്രിക്ക, പെറു എന്നീ രാജ്യങ്ങളില് നിന്നുള്ളവരാണ്.
നേരത്തെ കോവിഡ്-19 വൈറസിന്റെ പ്രഭവകേന്ദ്രമായ വുഹാനില് നിന്ന് രണ്ടു പ്രത്യേക വിമാനങ്ങളിലായി 654 പേരെ തിരിച്ചെത്തിച്ചിരുന്നു. ഇവരെ രണ്ടാഴ്ചക്കാലം ഐസലേഷനില് പാര്പ്പിച്ച് രണ്ടു തവണ ലബോറട്ടറി പരിശോധന നടത്തി. ഫലം നെഗറ്റീവായതിനെത്തുടര്ന്ന് ഇവരെ ഡിസ്ചാര്ജ്ജ് ചെയ്യുകയായിരുന്നു.
ഫെബ്രുവരി 27 ന് ജാപ്പാനീസ് ക്രൂയിസ് കപ്പലായ ഡയമണ്ട് പ്രിന്സസിലെ 124 യ്ത്രക്കാരെ ഇന്ത്യന് ഗവണ്മെന്റ് തിരിച്ചെത്തിച്ചു. ആദ്യ ഘട്ടത്തില് ഇവരുടെ പരിശോധനാ ഫലം നെഗറ്റീവാണ്.
പ്രധാനമന്ത്രിയുടെ ഓഫീസ്
ഉത്തരാഖണ്ഡിലെ ചമോലിയിൽ ഹിമപാതത്തിന് ഇരയായവർക്ക് എക്സ് ഗ്രേഷ്യയ്ക്ക് പ്രധാനമന്ത്രി അംഗീകാരം നൽകി
ഉത്തരാഖണ്ഡിലെ ചമോലിയിൽ ഉണ്ടായ ഹിമപാതത്തെത്തുടർന്ന് ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്കായി പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് 2 ലക്ഷം രൂപ വീതം എക്സ് ഗ്രേഷ്യയ്ക്ക് പ്രധാനമന്ത്രി ശ്രീ നരേന്ദ്ര മോദി അംഗീകാരം നൽകി.
ഗുരുതരമായി പരിക്കേറ്റവർക്ക് 50,000 രൂപ എക്സ് ഗ്രേഷ്യയും അദ്ദേഹം അനുവദിച്ചു.
"ഉത്തരാഖണ്ഡിലെ ചമോലിയിൽ ഹിമപാതത്തെത്തുടർന്ന് ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്കായി പിഎംഎൻആർഎഫിൽ നിന്ന് രണ്ട് ലക്ഷം രൂപ വീതം എക്സ് ഗ്രേഷ്യയ്ക്ക് പിഎം നരേന്ദ്രമോദി അനുമതി നൽകി. ഗുരുതരമായി പരിക്കേറ്റവർക്ക് 50,000 രൂപയും നൽകും", പ്രധാന മന്ത്രിയുടെ ഓഫീസ് ട്വീറ്റ് ചെയ്തു.
ഉപരാഷ്ട്രപതിയുടെ കാര്യാലയം
യുവാക്കൾക്കിടയിലെ സംരംഭക പ്രതിഭകളെ പരിപോഷിപ്പിക്കണമെന്ന് ഉപരാഷ്ട്രപതി ആഹ്വാനം ചെയ്തു.
സമീപ ഭാവിയിൽ തന്നെ സ്വാശ്രയ ഇന്ത്യ എന്ന ലക്ഷ്യം നേടാൻ രാജ്യത്തെ യുവാക്കൾക്കിടയിലെ സംരംഭക പ്രതിഭകളെ പരിപോഷിപ്പിക്കണമെന്ന ആഹ്വാനവുമായി ഉപരാഷ്ട്രപതി ശ്രീ എം. വെങ്കയ്യ നായിഡു.സ്വാശ്രയത്വം നേടുന്നതിനും മാനവകുലത്തെ സേവിക്കുന്നതിനും രാജ്യത്തെ ഓരോ പൗരന്റെയും സംരംഭകത്വ കഴിവുകളും സാങ്കേതിക നൈപുണ്യവും പ്രയോജനപ്പെടുത്തണമെന്നും നമ്മുടെ പ്രാദേശിക വിഭവങ്ങൾ അതിനായി ഉപയോഗപ്പെടുത്തണമെന്നും അദ്ദേഹം പറഞ്ഞു.
(ഗാന്ധിയൻ തത്ത്വചിന്തയിൽ നിന്ന് പ്രേരണ ഉൾക്കൊണ്ട് സാമൂഹ്യ ഉന്നമനത്തിനും ഭൂദാന പ്രസ്ഥാനത്തിനും ആചാര്യ വിനോബ ഭാവെ നൽകിയ സംഭാവനകളെക്കുറിച്ചുള്ള ഒരു വെബിനാറിനെ അഭിസംബോധന ചെയ്യുകയായിരുന്നു അദ്ദേഹം.
വിനോബാജിയും ഗാന്ധിജിയും വിഭാവനം ചെയ്ത സശക്ത ഭാരതം, സ്വാഭിമാന ഭാരതം, ആത്മനിർഭര ഭാരതം എന്നിവ സാക്ഷാത്കരിക്കണമെന്ന് ആവശ്യപ്പെട്ട ഉപരാഷ്ട്രപതി, ഇന്ത്യയുടെ സ്വാശ്രയ സങ്കൽപം അതിതീവ്ര ദേശീയതയിലും സംരക്ഷണവാദത്തിലും അധിഷ്ഠിതമായിരിക്കില്ലെന്നും മറിച്ച് ആഗോള ക്ഷേമത്തിൽ കൂടുതൽ പങ്കാളിത്തമുള്ള ദേശീയവാദിയാകുകയെന്നതായിരിക്കുമെന്നും വ്യക്തമാക്കി.
നിസ്സഹകരണ സമരത്തിൽ പോലും ഉന്നത സാംസ്ക്കാരിക മൂല്യങ്ങളിൽ മഹാത്മാഗാന്ധി അടിയുറച്ചു നിന്നതായി നിരീക്ഷിച്ച ഉപരാഷ്ട്രപതി, പുരാതന സാംസ്ക്കാരിക മൂല്യങ്ങളായ ‘പരസ്പരമുള്ള പങ്കു വയ്ക്കലും കരുതലും’ മഹാത്മജി സ്വാംശീകരിച്ചതായും പറഞ്ഞു.
14 വർഷം 70,000 കിലോമീറ്റർ വിനോബാജി കാൽനടയായി യാത്ര ചെയ്തതിന്റെ ഫലമാണ്
ഭൂരഹിതരായ കർഷകർക്ക് 42 ലക്ഷം ഏക്കർ ഭൂമി സംഭാവനയായി ലഭിക്കാനിടയാക്കിയതെന്ന് പരാമർശിച്ച ശ്രീ നായിഡു, വിനോബാജി ആരെയും നിർബന്ധിക്കാതെയും, അക്രമരഹിത മാർഗ്ഗങ്ങളിലൂടെയുമാണ് പരിവർത്തനം സാധ്യമാക്കിയതെന്നും ജനങ്ങളുടെ സജീവ പങ്കാളിത്തത്തോടെ ഗുണപരവും ശാശ്വതവുമായ മാറ്റങ്ങൾ സാധ്യമാണെന്ന് തെളിയിച്ചെന്നും കൂട്ടിച്ചേർത്തു.
ജനസംഖ്യയുടെ 60 ശതമാനം വരുന്ന ഗ്രാമീണ ജനതയ്ക്ക് അനുഗുണമായ രീതിയിൽ പ്രവർത്തിക്കുക എന്നതാണ് അദ്ദേഹത്തിൻറെ 125-ാം ജന്മവാർഷികത്തോടനുബന്ധിച്ച് വിനോബജിയ്ക്ക് നൽകാവുന്ന ഉചിതമായ ആദരാഞ്ജലിയെന്ന് ശ്രീ നായിഡു അഭിപ്രായപ്പെട്ടു. മഹാത്മാക്കളുടെ ജീവിതത്തെയും പ്രവർത്തനങ്ങളെയും കുറിച്ച് യുവാക്കളെ ബോധവത്കരിക്കേണ്ടതിന്റെ ആവശ്യകതയും ശ്രീ നായിഡു ഊന്നിപ്പറഞ്ഞു.
പ്രധാനമന്ത്രിയുടെ ഓഫീസ്
‘ചൗരി ചൗര’ ശതാബ്ദിയാഘോഷങ്ങൾ ഫെബ്രുവരി 4 ന് പ്രധാനമന്ത്രി ഉദ്ഘാടനം ചെയ്യും
പ്രധാനമന്ത്രി ശ്രീ നരേന്ദ്ര മോദി 'ചൗരി ചൗര' ശതാബ്ദി ആഘോഷങ്ങൾ ഉത്തർപ്രദേശിലെ ഗോരഖ്പൂരിലെ ചൗരി ചൗരയിൽ 2021 ഫെബ്രുവരി 4 ന് രാവിലെ 11 ന് വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും. രാജ്യത്തിന്റെ സ്വാതന്ത്ര്യസമരത്തിലെ ഒരു സുപ്രധാന സംഭവമായ ‘ചൗരി ചൗര’ സംഭവത്തിന്റെ 100 വർഷങ്ങൾ ഈ ദിവസം അടയാളപ്പെടുത്തുന്നു. ചൗരി ചൗര ശതാബ്ദിയ്ക്കായി സമർപ്പിച്ച പോസ്റ്റൽ സ്റ്റാമ്പും പ്രധാനമന്ത്രി പരിപാടിയിൽ പുറത്തിറക്കും. ഉത്തർപ്രദേശ് മുഖ്യമന്ത്രിയും ചടങ്ങിൽ പങ്കെടുക്കും.
സംസ്ഥാന സർക്കാർ ആസൂത്രണം ചെയ്ത ശതാബ്ദിയാഘോഷങ്ങളും വിവിധ പരിപാടികളും 2021 ഫെബ്രുവരി 4 മുതൽ സംസ്ഥാനത്തെ 75 ജില്ലകളിലും ആരംഭിച്ച് 2022 ഫെബ്രുവരി 4 വരെ തുടരും.
വിദ്യാഭ്യാസ മന്ത്രാലയം
ഇന്ത്യൻ വിദ്യാർത്ഥികൾക്ക് വേഗത്തിൽ വിസ ലഭ്യമാക്കാമെന്ന ഓസ്ട്രേലിയയുടെ ഉറപ്പിനെ ശ്രീ ധർമ്മേന്ദ്ര പ്രധാൻ സ്വാഗതം ചെയ്തു. ഇന്ത്യൻ തൊഴിലാളികളിൽ ലോകോത്തര നൈപുണ്യം വളർത്തുന്നതിനായി ഈ മേഖലയിൽ ആഴത്തിലുള്ള സഹകരണത്തിനും ആഹ്വാനം.
ന്യൂ ഡൽഹി: ജൂലൈ 20, 2022
കേന്ദ്ര വിദ്യാഭ്യാസ മന്ത്രി ശ്രീ ധർമ്മേന്ദ്ര പ്രധാൻ ഇന്ന് ഓസ്ട്രേലിയൻ വിദ്യാഭ്യാസ മന്ത്രി ജെയ്സൺ ക്ലെയറുമായി ചർച്ച നടത്തി. ഓസ്ട്രേലിയയിലെ സർവ്വകലാശാലകളിലും വിദ്യാഭ്യാസ സ്ഥാപനങ്ങളിലും പ്രവേശനം നേടുന്ന ഇന്ത്യൻ വിദ്യാർത്ഥികൾ നേരിടുന്ന വിസ സംബന്ധമായ പ്രശ്നങ്ങൾ വേഗത്തിൽ പരിഹരിക്കുമെന്ന് ഓസ്ട്രേലിയൻ വിദ്യാഭ്യാസ മന്ത്രി ജെയ്സൺ ക്ലെയർ ഉറപ്പ് നൽകി. പുരോഗമനോന്മുഖമായ ഈ നടപടിയെ ശ്രീ പ്രധാൻ സ്വാഗതം ചെയ്തു.
നൈപുണ്യം, ഉന്നത വിദ്യാഭ്യാസം, സ്കൂൾ വിദ്യാഭ്യാസം എന്നീ മേഖലകളിലെ ആഴത്തിലുള്ള സഹകരണത്തെക്കുറിച്ചും ലോകോത്തര വൈദഗ്ധ്യം പ്രദാനം ചെയ്യുന്നതിൽ പ്രശസ്തമായ ഓസ്ട്രേലിയയുടെ സഹകരണത്തോടെ ഇന്ത്യൻ തൊഴിലാളികളിൽ നൈപുണ്യം വർദ്ധിപ്പിച്ച് ഇരു രാജ്യങ്ങൾക്കും അനുകൂലമായ സമന്വയം സൃഷ്ടിക്കുന്നത് സംബന്ധിച്ചും ശ്രീ പ്രധാൻ സംസാരിച്ചു.
2020ലെ പുതിയ ദേശീയ വിദ്യാഭ്യാസ നയത്തെക്കുറിച്ചും വിവിധ നടപടിക്രമങ്ങളിലൂടെ വിദ്യാഭ്യാസരംഗത്ത് സംജാതമാകുന്ന അന്തർദേശീയവൽക്കരണത്തിനുള്ള വിപുലമായ സാധ്യതകളെക്കുറിച്ചും ഗിഫ്റ്റ് സിറ്റിയിലെ സ്ഥാപനങ്ങൾക്ക് അനുകൂല അന്തരീക്ഷമൊരുക്കുന്നതിനെക്കുറിച്ചും ശ്രീ പ്രധാൻ H.E ജെയ്സൺ ക്ലെയറിനെ ധരിപ്പിച്ചു.
പ്രധാനമന്ത്രിയുടെ ഓഫീസ്
ഇന്ത്യാ-യു.എസ്. തന്ത്രപരമായ പങ്കാളിത്തത്തിലെ വര്ദ്ധിച്ചുവരുന്ന സമവായത്തെ അംഗീകരിക്കുന്നുവെന്ന് യു.എസില് നിന്നുള്ള ലീജിയന് ഓഫ് മെരിറ്റ് പുരസ്ക്കാരം സ്വീകരിച്ചുകൊണ്ട് പ്രധാനമന്ത്രി
യു.എസ്. ഗവൺമെന്റ് ലീജിയന് ഓഫ് മെരിറ്റ് പുരസ്ക്കാരം സമ്മാനിച്ചതിലൂടെ താന് ഏറെ ബഹുമാനിതനായെന്ന് പ്രധാനമന്ത്രി ശ്രീ നരേന്ദ്രമോദി പറഞ്ഞു.
'' ലീജിയന് ഓഫ് മെരിറ്റ് സമ്മാനിച്ചതിലൂടെ താന് ഏറെ ബഹുമാനിതനായി. ഉഭയകക്ഷി ബന്ധങ്ങള് മെച്ചപ്പെടുത്താനുള്ള ഇന്ത്യയിലേയും യു.എസിലേയും ജനങ്ങളുടെ പരിശ്രമത്തെ അത് അംഗീകരിക്കുന്നു, ഇന്തോ-യു.എസ്. തന്ത്രപരമായ പങ്കാളിത്തത്തില് ഇരു രാജ്യങ്ങളുടെയും സമവായം രണ്ടു രാജ്യങ്ങളിലും പ്രതിഫലിക്കുന്നു.
21-ാം നൂറ്റാണ്ട് മുമ്പൊന്നുമില്ലാത്ത തരത്തിലുള്ള വെല്ലുവിളികള് ഉയര്ത്തുന്നതിനോടൊപ്പം അവസരങ്ങളും അവതരിപ്പിക്കുന്നു. മുഴുവന് മാനവികതയ്ക്കും ഗുണമാകുന്നതിനായി ഇന്ത്യ-യു.എസ്. ബന്ധത്തിന് നമ്മളുടെ ജനങ്ങളുടെ സവിശേഷമായ കാര്യശേഷിയില് ഊന്നല് നല്കികൊണ്ട് ആഗോള നേതൃത്വം നല്കാന് കഴിയും.
യു.എസ്. ഗവണ്മെന്റുമായും രണ്ടു രാജ്യങ്ങളിലേയും ബന്ധപ്പെട്ട തല്പ്പരകക്ഷികളുമായും ഇന്ത്യയും-യു.എസും തമ്മിലുള്ള ബന്ധങ്ങള് കുടുതല് ശക്തിപ്പെടുത്തുന്നതിനായി തുടര്ന്നും പ്രവര്ത്തിക്കുമെന്നുള്ള ഞങ്ങളുടെ ഗവണ്മെന്റിന്റെ ദൃഡവിശ്വാസവും പ്രതിജ്ഞാബദ്ധതയും ഇന്ത്യയിലെ 1.3 ബില്യണ് ജനങ്ങള്ക്കുവേണ്ടി ഞാന് ആവര്ത്തിക്കുന്നു'' . ട്വീറ്റുകളുടെ ഒരു ശൃംഖലയില് പ്രധാനമന്ത്രി പറഞ്ഞു.
മന്ത്രിസഭ
ഭോപ്പാലിലെ ഭോപ്പാല് മെമ്മോറിയല് ആശുപത്രി ആന്റ് റിസര്ച്ച് സെന്ററിലെ ജനറല് ഡ്യൂട്ടി മെഡിക്കല് ഓഫീസര്മാരുടെയും സ്പെഷ്യലിസ്റ്റ് ഗ്രേഡ് ഡോക്ടര്മാരുടെയും മെഡിക്കല് അദ്ധ്യാപന ഫാക്കല്റ്റികളുടെയും പെന്ഷന്പ്രായം വര്ദ്ധിപ്പിക്കാന് തീരുമാനം
ഭോപ്പാലിലെ ഭോപ്പാല് മെമ്മോറിയല് ആശുപത്രി ആന്റ് റിസര്ച്ച് സെന്ററിലെ ജനറല് ഡ്യൂട്ടി മെഡിക്കല് ഓഫീസര്മാരുടെയും സ്പെഷ്യലിസ്റ്റ് ഗ്രേഡ് ഡോക്ടര്മാരുടെയും മെഡിക്കല് അദ്ധ്യാപന ഫാക്കല്റ്റികളുടെയും പെന്ഷന്പ്രായം കേന്ദ്ര ആരോഗ്യ സര്വീസിലേയും കേന്ദ്ര ഗവണ്മെന്റ് ആശുപത്രികളിലേയും/ഇന്സ്റ്റിറ്റ്യൂട്ടുകളിലേയും ഡോക്ടര്മാരുടേതിന് തുല്യമായി 65 വയസാക്കി വര്ദ്ധിപ്പിക്കാനുള്ളള ആരോഗ്യ ഗവേഷണവകുപ്പിന്റേയും ആരോഗ്യ കുടുംബക്ഷേമന്ത്രാലയത്തിന്റെയൂം നിര്ദ്ദേശം പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകരിച്ചു.
കേന്ദ്ര ആരോഗ്യ സര്വീസിലെ പൊതുജനാരോഗ്യ കേഡറില്പ്പെട്ട ജനറല് ഡ്യൂട്ടി മെഡിക്കല് ഓഫീസര്മാരുടെയും അദ്ധ്യാപകരും അനദ്ധ്യാപകരും ഉള്പ്പെടുന്ന സ്പെഷ്യലിസ്റ്റുകളുടെയും വിരമിക്കല് പ്രായം 65 വയസാക്കി ഉയര്ത്തിക്കൊണ്ട് 2018 ജനുവരിയില് വിജ്ഞാപനം പുറപ്പെടുവിച്ചിരുന്നു.
ബി.എം.എച്ച്.ആര്.സിയില് സ്പെഷ്യലിസ്റ്റ് ഡോക്ടര്മാരിലും ഫാക്കല്റ്റികളിലുമുള്ള കുറവ് പരിഹരിക്കുന്നതിന് ഗവണ്മെന്റിന്റെ ഈ തീരുമാനം ഉപകരിക്കും. അതോടൊപ്പം ഭോപ്പാല് വാതക ദുരന്തത്തിലെ ഇരകള്ക്കും അവരുടെ കുടുംബാംഗങ്ങള്ക്കും മെച്ചപ്പെട്ട രോഗിപരിചരണ സൗകര്യങ്ങള് ലഭ്യമാക്കുന്നതിനും ഇത് ഉപകരിക്കും.
RS MRD – 518
രാജ്യരക്ഷാ മന്ത്രാലയം
നാവികസേനയുടെ ഏറ്റവും വലിയ സൗരോർജ്ജ നിലയം കമ്മീഷൻ ചെയ്തു.
(ന്യൂഡൽഹി , ജൂലൈ 23, 2020
ഏഴിമലയിലെ ഇന്ത്യൻ നാവിക അക്കാദമിയിൽ സ്ഥാപിച്ച 3 മെഗാവാട്ട് ശേഷിയുള്ള സൗരോർജ്ജ നിലയം ദക്ഷിണ നാവിക കമാൻഡിലെ ഫ്ലാഗ് ഓഫീസർ-കമാൻഡിങ് ഇൻ ചീഫ്, വൈസ് അഡ്മിറൽ അനിൽ കുമാർ ചൗള ഇന്നലെ  വെർച്വൽ കോൺഫറൻസിംഗിലൂടെ കമ്മീഷൻ ചെയ്തു. 2022 ഓടെ 100 ജിഗാവാട്ട് സൗരോർജ്ജ ശേഷി കൈവരിക്കുക എന്ന ലക്ഷ്യത്തോടെ കേന്ദ്ര സർക്കാർ നടപ്പാക്കുന്ന ‘ദേശീയ സൗരോർജ്ജ ദൗത്യത്തിന്റെ ’ഭാഗമാണ് ഈ പദ്ധതി.
ഇന്ത്യൻ നാവികസേനയുടെ ഏറ്റവും വലിയ സൗരോർജ്ജ പദ്ധതിയായ ഇതിന് 25 വർഷത്തെ ആയുസ്സാണ് കണക്കാക്കിയിരിക്കുന്നത്. ഏറ്റവും പുതിയ സാങ്കേതികവിദ്യ ഉപയോഗിച്ചിരിക്കുന്ന പദ്ധതിയിൽ വളരെ കാര്യക്ഷമതയുള്ള 9180 മോണോക്രിസ്റ്റലിൻ സൗരോർജ്ജ പാനലുകൾ ഉൾപ്പെടെയുള്ള എല്ലാ ഘടകങ്ങളും തദ്ദേശീയമായാണ് നിർമ്മിച്ചിരിക്കുന്നത്. കേരള സ്റ്റേറ്റ് ഇലക്ട്രോണിക്സ് ഡവലപ്മെന്റ് കോർപ്പറേഷൻ ലിമിറ്റഡ്  ആണ് പദ്ധതി നടപ്പാക്കിയത്.
കാർബൺ ഫുട്ട് പ്രിന്റ് കുറയ്ക്കുന്നതിന് പുതിയ സൗരോർജ്ജ പദ്ധതി ഏഴിമല നാവിക അക്കാദമിയെ സഹായിക്കും. ഉൽപാദിപ്പിക്കുന്ന മിച്ച വൈദ്യുതി കെ.എസ്.ഇ.ബി.യുടെ വൈദ്യുതി ഗ്രിഡിലേക്ക് നൽകും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 176.19 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 33.84 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.42%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 15,102 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,64,522
പ്രതിവാര രോഗസ്ഥിരീകരണ നിരക്ക് 1.80 %
കഴിഞ്ഞ 24 മണിക്കൂറിനിടെ നല്കിയ 33.84 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 176.19 കോടി  പിന്നിട്ടു. 2,00,89,198 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,00,989
രണ്ടാം ഡോസ് 99,57,566
കരുതല് ഡോസ് 40,92,955
മുന്നണിപ്പോരാളികള്
ഒന്നാം ഡോസ് 1,84,08,453
രണ്ടാം ഡോസ് 1,74,25,974
കരുതല് ഡോസ് 60,07,839
15-18 പ്രായപരിധിയിലുള്ളവര്
ഒന്നാം ഡോസ് 5,40,95,926
രണ്ടാം ഡോസ് 2,38,74,286
18-44 പ്രായപരിധിയിലുള്ളവര്
ഒന്നാം ഡോസ് 55,08,71,373
രണ്ടാം ഡോസ് 43,87,03,109
45-59 പ്രായപരിധിയിലുള്ളവര്
ഒന്നാം ഡോസ് 20,21,21,033
രണ്ടാം ഡോസ് 17,89,56,844
60നുമേല് പ്രായമുള്ളവര്
ഒന്നാം ഡോസ് 12,62,84,159
രണ്ടാം ഡോസ് 11,14,80,545
കരുതല് ഡോസ് 92,57,969
കരുതല് ഡോസ് 1,93,58,763
ആകെ 1,76,19,39,020
കഴിഞ്ഞ 24 മണിക്കൂറിനുള്ളില് 31,377 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,21,89,887 ആയി.
ദേശീയ രോഗമുക്തി നിരക്ക് 98.42% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 15,102 പേര്ക്കാണ്.
നിലവില് 1,64,522പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.38 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 11,83,438 പരിശോധനകള് നടത്തി. ആകെ 76.24 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക്1.80 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.28 ശതമാനമാണ്.
(ND MRD
മന്ത്രിസഭ
ബഹിരാകാശ പര്യവേക്ഷണ മേഖലയില് പരസ്പര സഹകരണത്തിന് ഇന്ത്യയും നൈജീരിയയും തമ്മില് ഒപ്പുവെച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
ബഹിരാകാശ പര്യവേക്ഷണത്തിനുo സമാധാന ആവശ്യങ്ങള്ക്കായുള്ള ബഹിരാകാശ ഉപയോഗത്തിനുമുള്ള പരസ്പര സഹകരണത്തിന് ഇന്ത്യയും നൈജീരിയയും തമ്മില് ഒപ്പുവെച്ച ധാരണ പത്രം ഇന്ന് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം വിലയിരുത്തി. 2020 ജൂണില് ബംഗളൂരുവില് വച്ച് ഇന്ത്യന് സ്പേസ് റിസര്ച്ച് ഓര്ഗനൈസേഷനും 2020 ഓഗസ്റ്റ് 13 ന് അബൂ ജയില്വച്ച് നൈജീരിയയുടെ നാഷണല് സ്പേസ് റിസര്ച്ച് ആന്ഡ് ഡെവലപ്മെന്റ് ഏജന്സിയുമാണ് ഉഭയകക്ഷി കരാറില് ഒപ്പ് വെച്ചത്.
ഭൂമിയുടെ റിമോട്ട് സെന്സിംഗ്, ഉപഗ്രഹ അധിഷ്ഠിത നാവിഗേഷന്, ആശയവിനിമയം, ബഹിരാകാശ ശാസ്ത്രം, ഗ്രഹ പര്യവേക്ഷണം, വിക്ഷേപണ വാഹനങ്ങള്, സ്പേസ് ക്രാഫ്റ്റുകള്, ബഹിരാകാശ ശാസ്ത്രത്തിന്റെ പ്രായോഗിക പ്രയോജനങ്ങള്, ബഹിരാകാശ ഉപകരണങ്ങള് തുടങ്ങിയ പരസ്പര താല്പര്യമുള്ള വിഷയങ്ങളില് സഹകരണം ലക്ഷ്യമിട്ടാണ് ധാരണാപത്രം ഒപ്പുവെച്ചത്.
ബഹിരാകാശ സാങ്കേതികവിദ്യ മനുഷ്യരാശിക്ക് പ്രയോജനപ്രദമാകുന്ന വിധത്തില് ഉപയോഗപ്പെടുത്തുന്നതിന് ഇരുരാജ്യങ്ങളും തമ്മില് യോജിച്ച് പ്രവര്ത്തിക്കാന് ഈ കരാറിലൂടെ സാധിക്കും.
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ ജാവലിനിൽ വെങ്കല മെഡൽ നേടിയ സുന്ദർ സിംഗ് ഗുർജാറിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ജാവലിനിൽ വെങ്കല മെഡൽ നേടിയ സുന്ദർ സിംഗ് ഗുർജാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"സുന്ദർ സിംഗ് ഗുർജാർ നേടിയ വെങ്കല മെഡലിൽ ഇന്ത്യ സന്തോഷിക്കുന്നു. അദ്ദേഹം ശ്രദ്ധേയമായ ധൈര്യവും അർപ്പണബോധവും പ്രകടിപ്പിച്ചു. അദ്ദേഹത്തിന് അഭിനന്ദനങ്ങൾ. അദ്ദേഹത്തിന് എല്ലാ വിധ ആശംസകളും നേരുന്നു."
പ്രധാനമന്ത്രിയുടെ ഓഫീസ്
മുപ്പത്തിയഞ്ചാമത് പ്രഗതി സംവാദത്തിന് പ്രധാനമന്ത്രി ആദ്ധക്ഷ്യം വഹിച്ചു
കേന്ദ്ര സംസ്ഥാന ഗവണ്മെന്റുകള് ഉള്പ്പെടുന്ന സജീവമായ ഭരണത്തിനും സമയബന്ധിതമായ പദ്ധതി നടപ്പാക്കലിനുള്ള , വിവരസാങ്കേതിക വിദ്യ അടിസ്ഥാനമാക്കിയ ബഹുമാതൃക വേദിയായ പ്രഗതിയുടെ 35-ാമത് ആയവിനിമയത്തിന് പ്രധാനമന്ത്രി ശ്രീ നരേന്ദ്ര മോദി ആദ്ധക്ഷ്യം വഹിച്ചു.
ഒന്പത് പദ്ധതികളും ഒരു പരിപാടിയും ഉള്പ്പെടെ പത്ത് വിഷയങ്ങളുടെ അവലോകനമായിരുന്നു യോഗത്തിന്റെ അജണ്ട. ഒന്പത് പദ്ധതികളില് മൂന്നെണ്ണം റെയിവേ മന്ത്രാലയത്തില് നിന്നുള്ളതും, മൂന്നെണ്ണം റോഡ് ഹൈവേ മന്ത്രാലയത്തില്  നിന്നുള്ളതും ഓരോ പദ്ധതികള് ഡിപ്പാര്ട്ടുമെന്റ് ഓഫ് പ്രമോഷന് ഓഫ് ഇന്ഡസ്ട്രി ആന്റ് ഇന്റേണല് ട്രേഡ് , ഊര്ജ്ജ മന്ത്രാലയം, വിദേശകാര്യ മന്ത്രാലയം എന്നിവിടങ്ങളില് നിന്നുള്ളതുമായിരുന്നു. ഒഡീഷ, കര്ണ്ണാടക, ആന്ധ്രാ പ്രദേശ്, മഹാരാഷ്ട്ര, ഛത്തിസ്ഗഡ്, പഞ്ചാബ്, ജാര്ഖണ്ഡ്, ബിഹാര്, തെലുങ്കാന, രാജസ്ഥാന്, ഗുജറാത്ത്, പശ്ചിമ ബംഗാള്, ഹരിയാന, ഉത്തരാഖണ്ഡ്, ഉത്തര്പ്രദേശ് എന്നിങ്ങനെ പതിനഞ്ച് സംസ്ഥാനങ്ങളുമായി ബന്ധപ്പെടുന്ന ഈ പദ്ധതികള്ക്ക് 54,675 കോടിരൂപയുടെ സഞ്ചിത ചെലവുണ്ടാകും.
ആശയവിനിമയത്തില് പ്രധാനമന്ത്രി ഭാരതീയ ജന് ഔഷധി പരിയോജനയും പ്രധാനമന്ത്രി അവലോകനം ചെയ്തു.
പശ്ചാത്തല സൗകര്യ പദ്ധതികളെ തടസപ്പെടുത്തുന്ന പ്രശ്നങ്ങള്ക്ക് അതിവേഗത്തിലുള്ള പരിഹാരം ഉറപ്പാക്കാന് പ്രധാനമന്ത്രി ഉദ്യോഗസ്ഥര്ക്ക് നിര്ദ്ദേശം നല്കി. പ്രധാനമന്ത്രി ഭാരതീയ ജന് ഔഷധി പരിയോജനയ്ക്ക് വിശാലമായ പ്രചരണങ്ങള് നല്കുന്നതും അതിന്റെ കാര്യക്ഷമത വര്ദ്ധിപ്പിക്കുന്നതിനായി സാങ്കേതിക വിദ്യയെ ഉപയോഗിക്കുന്നതും ഉറപ്പാക്കുന്നതിന് ഫാര്മസ്യൂട്ടിക്കല് വകുപ്പിനേയും സംസ്ഥാനങ്ങളെയും കേന്ദ്ര ഭരണപ്രദേശങ്ങളേയും അദ്ദേഹം പ്രാത്സാഹിപ്പിച്ചു.
ഇതുവരെ 34 പ്രഗതി യോഗങ്ങളില് മൊത്തം 13.14 ലക്ഷം കോടി രൂപ ചെലവുവരുന്ന 283 പദ്ധതികള് അവലോകനം ചെയ്തുകഴിഞ്ഞു.